Na temelju članka 25. Odluke o davanju u zakup i na drugo korištenje površina javne namjene (Službeni glasnik Grada Zagreba 8/23 i 42/23), gradonačelnik Grada Zagreba raspisuje

**JAVNI NATJEČAJ**

**za postavljanje pokretnih naprava za prodaju vlastitih sezonskih proizvoda jagoda, trešanja i bobičastog voća**

Raspisuje se javni natječaj za postavljanje pokretnih naprava za prodaju vlastitih sezonskih proizvoda jagoda, trešanja i bobičastog voća (u daljnjem tekstu: Javni natječaj), a prema niže navedenim tabličnim prikazima:

1. **GRADSKA ČETVRT DONJI GRAD**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade** **- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Trg Ante Starčevića** |  |  |  |
| 1.1. | - kod ulaza u Importanne Centar | sezonsko voće- jagode | 212,80 EUR | 2,66 EUR |
| 1.2. | - kod ulaza u Importanne Centar | sezonsko voće- trešnje | 159,60 EUR | 2,66 EUR |
| **2.** |  **Trg Ivana, Antuna i Vladimira** **Mažuranića, nasuprot kbr.12** | sezonsko voće- jagode | 212,80 EUR | 2,66 EUR |
| **3.** | **Trg kralja Tomislava** |  |  |  |
| 3.1. | - južno od tramvajske pruge | sezonsko voće- jagode | 212,80 EUR | 2,66 EUR |
| 3.2. | - južno od tramvajske pruge | sezonsko voće-bobičasto voće | 239,40 EUR | 2,66 EUR |
| 3.3. | - južno od tramvajske pruge | sezonsko voće-trešnje | 159,60 EUR | 2,66 EUR |
| **4.** | **Trg hrvatskih velikana** |  |  |  |
| 4.1. | - sjeverozapadno od fontane | sezonsko voće- jagode | 212,80 EUR | 2,66 EUR |
| 4.2. | - sjeverozapadno od fontane | sezonsko voće-trešnje | 159,60 EUR | 2,66 EUR |
| **5.** | **Trg žrtava fašizma/Ulica kralja Zvonimira** | sezonsko voće- jagode | 212,80 EUR | 2,66 EUR |
| **6.** | **Vlaška ulica ispred Importanne****gallerije** | sezonsko voće- jagode | 212,80 EUR | 2,66 EUR |
| **7.** | **Križanje Frankopanske ulice-Ilice** | sezonsko voće- jagode | 212,80 EUR | 2,66 EUR |
| **8.** | **Trg Republike Hrvatske/Ulica****Vjekoslava Klaića** | sezonsko voće- trešnje | 159,60 EUR | 2,66 EUR |

1. **GRADSKA ČETVRT GORNJI GRAD - MEDVEŠČAK**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Gupčeva zvijezda/Ulice Antuna****Vrančića** | sezonsko voće- jagode | 212,80 EUR | 2,66 EUR |
| **2.** | **Križanje Vlaške ulice-Palmotićeve ulice** | sezonsko voće- jagode | 212,80 EUR | 2,66 EUR |

1. **GRADSKA ČETVRT TRNJE**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Paromlinska cesta** |  |  |  |
| 1.1. | - kod ulaza u pothodnik | sezonsko voće-jagode | 212,80 EUR | 2,66 EUR |
| 1.2. | - kod ulaza u pothodnik | sezonsko voće- bobičasto voće | 239,40 EUR | 2,66 EUR |
| **2.** | **Križanje Ulice grada Vukovara- Olipske ulice** | sezonsko voće- jagode | 212,80 EUR | 2,66 EUR |
| **3.** | **Križanje Ulice grada Vukovara- Avenije Marine Držića** | sezonsko voće- jagode | 212,80 EUR | 2,66 EUR |
| **4.** | **Kninski trg/Vrbik** | sezonsko voće- jagode | 212,80 EUR | 2,66 EUR |
| **5.** | **Križanje Radničke ceste-Ulice grada Vukovara** | sezonsko voće- jagode | 212,80 EUR | 2,66 EUR |
| **6.** | **Križanje Ulica grada Vukovara- Ulica Fausta Vrančića** | sezonsko voće- jagode | 212,80 EUR | 2,66 EUR |
| **7.** | **Križanje Prisavlje-Cvjetna cesta** | sezonsko voće- jagode | 212,80 EUR | 2,66 EUR |
| **8.** | **Ulica grada Vukovara kod Fine** | sezonsko voće- jagode | 212,80 EUR | 2,66 EUR |
| **9.** | **Ulica grada Vukovara 41** | sezonsko voće- jagode | 212,80 EUR | 2,66 EUR |
| **10.** | **Lastovska ulica, sjeverno od kbr. 38** | sezonsko voće- jagode | 212,80 EUR | 2,66 EUR |
| **11.** | **Okretište tramvaja Savski most** | sezonsko voće- jagode | 212,80 EUR | 2,66 EUR |

1. **GRADSKA ČETVRT MAKSIMIR**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.**1.1.1.2. | **Križanje Bukovačka cesta-Petrova ulica****-Bukovačka cesta, kod kbr. 27****-Bukovačka cesta, kod kbr. 25** | sezonsko voće- jagodesezonsko voće- trešnje | 212,80 EUR159,60 EUR |  2,66 EUR 2,66 EUR |
| **2.** | **Križanje Svetice-Maksimirska****cesta** | sezonsko voće-jagode | 212,80 EUR | 2,66 EUR |
| **3.** | **Okretište tramvaja Borongaj** | sezonsko voće- jagode | 212,80 EUR | 2,66 EUR |
| **4.** | **Križanje Ulice kralja Zvonimira -****Ulice Augusta Harambašića** | sezonsko voće - jagode | 212,80 EUR | 2,66 EUR |
| **5.** | **Križanje Maksimirska cesta-Ulica Nikole Mašića** | sezonsko voće- jagode | 212,80 EUR | 2,66 EUR |
| **6.** | **Dobri dol-stepenice kod kbr. 49** | sezonsko voće- trešnje | 159,60 EUR | 2,66 EUR |
| **7.** | **Križanje Ulice Slavoljuba Bulvana – Maksimirskog naselja IV.** | sezonsko voće- jagode | 212,80 EUR | 2,66 EUR |
| **8.** | **Trg Eugena Kvaternika** | sezonsko voće- jagode | 212,80 EUR | 2,66 EUR |

1. **GRADSKA ČETVRT PEŠČENICA – ŽITNJAK**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Križanje Ivanićgradska ulica-Ulica grada Vukovara** | sezonsko voće- jagode | 212,80 EUR | 2,66 EUR |
| **2.** | **Ulica grada Chicaga 13** | sezonsko voće- jagode | 212,80 EUR | 2,66 EUR |
| **3.** | **Donje Svetice-Planinska ulica** | sezonsko voće- jagode | 212,80 EUR | 2,66 EUR |
| **4.** | **Križanje Ulica grada Vukovara- Ulica Vjekoslava Heinzela** | sezonsko voće- jagode | 212,80 EUR | 2,66 EUR |
| **5.** | **Ulica Vukomerec, sjeverno od kbr. 24** | sezonsko voće- jagode | 212,80 EUR | 2,66 EUR |

1. **GRADSKA ČETVRT NOVI ZAGREB - ISTOK**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Križanje Ukrajinska ulica-Ulica Božidara Magovca** | sezonsko voće- jagode | 212,80 EUR | 2,66 EUR |
| **2.** | **Ulica Božidara Magovca 30, zapadno** | sezonsko voće- jagode | 212,80 EUR | 2,66 EUR |
| **3.** | **Ulica Brune Bušića 18** | sezonsko voće- jagode | 212,80 EUR | 2,66 EUR |
| **4.** | **Ulica sv. Mateja-Kauzlarićev prilaz** | sezonsko voće- jagode | 212,80 EUR | 2,66 EUR |
| **5.** | **Ulica Huga Ehrlicha kod kbr. 5** | sezonsko voće- jagode | 212,80 EUR | 2,66 EUR |
| **6.** | **Ulica Vladimira Varićaka, kod****kbr. 5** | sezonsko voće- jagode | 212,80 EUR | 2,66 EUR |

1. **GRADSKA ČETVRT NOVI ZAGREB - ZAPAD**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2****u EUR** |
| **1.** | **Križanje Avenije Dubrovnik – Avenije Većeslava Holjevca** |  |  |  |
| 1.1. | - kod Avenue Malla | sezonsko voće-jagode | 212,80 EUR | 2,66 EUR |
| 1.2. | - kod Avenue Malla | sezonsko voće-trešnje | 159,60 EUR | 2,66 EUR |
| **2.** | **Križanje Ulica Zlatarova zlata- Ulica Bašćanske ploče** | sezonsko voće- jagode | 212,80 EUR | 2,66 EUR |
| **3.** | **Križanje Avenije Dubrovnik –****Ulice Trnsko** | sezonsko voće- jagode | 212,80 EUR | 2,66 EUR |
| **4.** | **Križanje Avenije Dubrovnik –****Froudeove ulice** | sezonsko voće- jagode | 212,80 EUR | 2,66 EUR |

1. **GRADSKA ČETVRT TREŠNJEVKA - SJEVER**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Savska cesta / Šetalište Jurija****Gagarina** |  |  |  |
| 1.1. | sezonsko voće-jagode | 212,80 EUR | 2,66 EUR |
| 1.2. | sezonsko voće-trešnje | 159,60 EUR | 2,66 EUR |
| **2.** | **Okretište tramvaja Ljubljanica** | sezonsko voće- jagode | 212,80 EUR | 2,66 EUR |
| **3.** | **Križanje Ulica Andrije Žaje- Metalčeva ulica** | sezonsko voće- jagode | 212,80 EUR | 2,66 EUR |
| **4.** | **Fallerovo šetalište** | sezonsko voće- jagode | 212,80 EUR | 2,66 EUR |
| **5.** | **Križanje Ozaljska ulica-Nehajska ulica** | sezonsko voće- jagode | 212,80 EUR | 2,66 EUR |
| **6.** | **Križanje Savske ceste – Tratinske ulice** | sezonsko voće- jagode | 212,80 EUR | 2,66 EUR |
| **7.** | **Trakošćanska ulica, kod kbr. 4** | sezonsko voće- jagode | 212,80 EUR | 2,66 EUR |
| **8.** | **Križanje Savske ceste – Ulice grada Vukovara** | sezonsko voće- jagode | 212,80 EUR | 2,66 EUR |

1. **GRADSKA ČETVRT TREŠNJEVKA - JUG**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2****u EUR** |
| **1.** | **Križanje Horvaćanska cesta- Rudeška cesta** | sezonsko voće- jagode | 212,80 EUR | 2,66 EUR |
| **2.** | **Križanje Ulica Bernarda Vukasa- Hrgovići** | sezonsko voće- jagode | 212,80 EUR | 2,66 EUR |
| **3.** | **Križanje Palinovečke ulice- Palinovečke ulice** | sezonsko voće- jagode | 212,80 EUR | 2,66 EUR |
| **4.** | **Horvaćanska cesta-južno od Ulice braće Domany** | sezonsko voće- trešnje | 159,60 EUR | 2,66 EUR |
| **5.** | **Križanje Tijardovićeve ulice - Slavenskoga ulice** | sezonsko voće- jagode | 212,80 EUR | 2,66 EUR |

1. **GRADSKA ČETVRT ČRNOMEREC**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Trg dr. Franje Tuđmana-Ilica** | sezonsko voće- jagode | 212,80 EUR | 2,66 EUR |
| **2.** | **Križanje Ilica-Vodovodna ulica** | sezonsko voće- jagode | 212,80 EUR | 2,66 EUR |
| **3.** | **Okretište tramvaja Črnomerec** |  |  |  |
| 3.1. | sezonsko voće-jagode | 212,80 EUR | 2,66 EUR |
| 3.2. | sezonsko voće- bobičasto voće | 239,40 EUR | 2,66 EUR |
| **4.** | **Vinogradska cesta, kod bolnice** | sezonsko voće- jagode | 212,80 EUR |  2,66 EUR |

1. **GRADSKA ČETVRT GORNJA DUBRAVA**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Okretište tramvaja Dubec** | sezonsko voće- jagode | 212,80 EUR | 2,66 EUR |
| **2.** | **Aleja javora kod Lidla** | sezonsko voće- jagode | 212,80 EUR | 2,66 EUR |
| **3.** | **Grižanska ulica kod Doma****zdravlja** | sezonsko voće- jagode | 212,80 EUR | 2,66 EUR |
| **4.** | **Dubrava kod Lidla** | sezonsko voće- jagode | 212,80 EUR | 2,66 EUR |
| **5.** | **Okretište tramvaja Dubrava** | sezonsko voće- jagode | 212,80 EUR | 2,66 EUR |

1. **GRADSKA ČETVRT PODSLJEME**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2****u EUR** |
| **1.** | **Mlinovi, kod kbr. 79** | sezonsko voće- jagode | 212,80 EUR | 2,66 EUR |

1. **GRADSKA ČETVRT SESVETE**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2****u EUR** |
| **1.** | **Trg Dragutina Domjanića** | sezonsko voće- jagode | 212,80 EUR | 2,66 EUR |

1. **GRADSKA ČETVRT BREZOVICA**

|  |  |  |  |  |
| --- | --- | --- | --- | --- |
| **Broj lokacije** | **Naziv lokacije** | **Namjena** | **Početni iznos jednokratne naknade****- iznos jamstva za ozbiljnost ponude** **u EUR\*** | **Naknada za korištenje površine javne namjene dnevno po započetom m2** **u EUR** |
| **1.** | **Brezovička cesta, kod kbr. 100** | sezonsko voće- jagode | 212,80 EUR | 2,66 EUR |

 **\*** iznos je dobiven množenjem broja dana trajanja prodaje unutar razdoblja iz točke 7. ovog Javnog natječaja koji se odnosi na pojedinu vrstu sezonskih proizvoda i površine pokretne naprave - štanda od 2 m2, sukladno točki III. MANIFESTACIJE I SAJMOVI, podtočki G. Pokretne naprave i korištenje površine javne namjene uz pokretne naprave - prodaja vlastitih proizvoda Tablice (Prilog 2.) Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja (Službeni glasnik Grada Zagreba 18/22 i 37/22, u daljnjem tekstu: Pravilnik), u svezi s člankom 10. Pravilnika. Početni iznos jednokratne naknade jednak je visini naknade za korištenje površine javne namjene sukladno Pravilniku prema broju dana trajanja prodaje unutar razdoblja kako je navedeno u točki 7. ovog Javnog natječaja.

1. Ponudu na Javnom natječaju može podnijeti fizička osoba, fizička osoba obrtnik i pravna osoba.
2. Ponuditelji moraju položiti jamstvo za ozbiljnost ponude u visini početnog iznosa jednokratne naknade, a kako je određeno u naprijed navedenim tabličnim prikazima.
3. Ponuditelj čija je ponuda utvrđena kao najpovoljnija dužan je jednokratnu naknadu platiti prije donošenja rješenja gradskog upravnog tijela nadležnog za komunalne poslove i javne površine iz točke 17. ovog Javnog natječaja, a koje se donosi na temelju zaključka iz točke 17. ovog Javnog natječaja.
4. Ponuditelj je dužan izvršiti uplatu naknade za korištenje površine javne namjene prije donošenja rješenja iz točke 17. ovog Javnog natječaja. Naknada se obračunava množenjem svakog započetog m2 površine na koju se pokretna naprava postavlja, razdoblja (broja dana) na koje se postavlja odnosno koristi i jediničnog iznosa naknade.
5. Na svakoj pojedinoj lokaciji - mjestu u naprijed navedenim tabličnim prikazima postavlja se po 1 pokretna naprava - štand koji, sukladno Odluci o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina (Službeni glasnik Grada Zagreba 26/21, 8/23 i 42/23) i Odluci o komunalnom redu (Službeni glasnik Grada Zagreba 15/23, Narodne novine 138/23, 42/23), mogu biti površine do 2 m². Pokretna naprava - štand mora biti drvena, dvostrešnog krova.
6. Jednom ponuditelju mogu se dodijeliti najviše 3 lokacije - mjesta na površini javne namjene iz naprijed navedenih tabličnih prikaza, s tim da na jednoj lokaciji jedan ponuditelj može imati jednu pokretnu napravu.
7. Lokacije - mjesta dodjeljuju se za prodaju:
8. jagoda u razdoblju od 20.4.2024. do 10.6.2024. (trajanje prodaje 40 dana unutar navedenog razdoblja)
9. trešanja u razdoblju od 20.5.2024. do 1.7.2024. (trajanje prodaje 30 dana unutar navedenog razdoblja)
10. bobičastog voća - kupina, malina, ribiza, aronije, borovnica u razdoblju od 1.6.2024. do 1.8.2024. (trajanje prodaje 45 dana unutar navedenog razdoblja).

Gradonačelnik zaključkom na prijedlog gradskoga upravnog tijela nadležnog za poljoprivredu određuje početak prodaje pojedinih sezonskih proizvoda iz ove točke Javnog natječaja najkasnije 20 dana prije početka prigodne prodaje.

1. Najpovoljnija ponuda je ona ponuda koja ispunjava uvjete ovog Javnog natječaja i ima najviši broj bodova prema sljedećim kriterijima:
2. ponuda s najvišim ponuđenim iznosom jednokratne naknade koja ne smije biti niža od početnog iznosa naknade navedenog u naprijed navedenim tabličnim prikazima za pojedinu lokaciju - mjesto - 45 bodova, a za ostale ponude broj bodova po ovom kriteriju određuje se tako da se ponuđeni iznos jednokratne naknade iz ponude koja se ocjenjuje dijeli s najvišim ponuđenim iznosom jednokratne naknade od svih ponuđenih valjanih ponuda i množi s brojem 45
3. ekološki proizvođač - 10 bodova (dokazuje se ugovorom s kontrolnim/certifikacijskim tijelom o provedbi certifikacije proizvoda u odabranoj shemi ekološke proizvodnje ili potvrdnicom za 2023. godinu)
4. tradicija obavljanja poljoprivredne proizvodnje (broj godina od prvog upisa u Upisnik poljoprivrednika ili Upisnik OPG-a):
* do 2 godine - 2 boda
* do 5 godina - 3 boda
* do 10 godina - 5 bodova
* do 15 godina - 10 bodova
* više od 15 godina - 15 bodova

 (dokazuje se izvatkom iz Upisnika poljoprivrednika ili Upisnika OPG-a)

1. udaljenost između naselja u kojemu se nalaze proizvodne površine sezonskog voća za koje je raspisan javni natječaj i lokacije - mjesta za koju se podnosi ponuda:

- do 35 km - 15 bodova

- od 35 do 100 km - 10 bodova

- od 100 do 200 km - 5 bodova

- više od 200 km - 0 bodova

(podnositelj je dužan naznačiti jednu proizvodnu površinu i njezin Arkod od koje će se računati udaljenost. Udaljenost se računa korištenjem Google maps - opcija: vožnja)

1. certifikati proizvodnje kojim se potvrđuje kvaliteta i/ili podrijetlo proizvoda:
	* EU zaštićene oznake - 5 bodova
	* jamstveni žigovi - 3 boda

(dokaz: potvrda o sukladnosti proizvoda sa specifikacijom (certifikat) za 2023. godinu izdana od delegiranog tijela ili vlasnika jamstvenog žiga)

1. ovlaštenje korištenja robne marke (brenda) – 10 bodova

(dokaz: dokaz o registraciji znaka (žiga) od strane Državnog zavoda za intelektualno vlasništvo za osobu koja je isti registrirala (zaštitila) i ugovor kojim ta osoba ovlašćuje podnositelja za korištenje znaka (žiga) / Ugovor o korištenju žiga sklopljen s vlasnikom žiga i dokaz o članstvu u udruzi koja je registrirala (zaštitila) znak (žig).

Ako dvije ili više ponuda imaju isti broj bodova, najpovoljnija ponuda je ona ponuda koja je ostvarila veći broj bodova iz kriterija udaljenosti između naselja u kojemu se nalaze proizvodne površine sezonskog voća za koje je raspisan ovaj Javni natječaj i lokacije - mjesta za koju se podnosi ponuda.

1. Podnošenje ponude:
* ponuda se podnosi do 23.1.2024.
* ponuda se podnosi u pisanome obliku Gradskom uredu obnovu, izgradnju, prostorno uređenje, graditeljstvo i komunalne poslove, Odsjeku za korištenje i zakup javnih površina i reklame, u zatvorenoj omotnici, s naznakom "NE OTVARAJ - JAVNI NATJEČAJ ZA POSTAVLJANJE POKRETNIH NAPRAVA ZA PRODAJU VLASTITIH SEZONSKIH PROIZVODA NA POVRŠINI JAVNE NAMJENE", preporučenom pošiljkom ili neposrednom predajom u središnju pisarnicu Gradske uprave, Zagreb, Trg Stjepana Radića 1
* javno otvaranje ponuda održat će se 2.2.2024., s početkom u 10.00 sati, na lokaciji „Tribina Grada Zagreba“, Kaptol 27, Zagreb
* javnomu otvaranju ponuda imaju pravo prisustvovati ponuditelji ili njihovi ovlašteni predstavnici uz predočenje pisanog dokaza o ovlasti.
1. Ponuda za sudjelovanje u ovom Javnom natječaju -
	1. mora sadržavati:
2. osnovne podatke o ponuditelju (fizičkoj osobi, fizičkoj osobi - obrtniku i pravnoj osobi): ime i prezime, naziv obrta odnosno trgovačkog društva, odgovornu osobu u slučaju da je ponuditelj pravna osoba, adresu prebivališta/sjedišta, OIB, IBAN, telefonski broj za kontakt, ime i prezime osobe s kojom će se vršiti službena telefonska komunikacija u svezi ovog Javnog natječaja u slučaju da je ponuditelj pravna osoba, adresu elektroničke pošte putem koje će se vršiti službena komunikacija s ponuditeljem
3. naziv lokacije - mjesta za koju se podnosi ponuda i namjenu iste navedenu u naprijed navedenim tabličnim prikazima
4. površinu pokretne naprave - štanda
5. presliku važeće osobne iskaznice (za ponuditelja fizičku osobu)
6. izvadak iz obrtnog odnosno sudskog registra iz kojega proizlazi registracija za poljoprivrednu djelatnost, preslika ne starija od šest mjeseci od dana objave ovog Javnog natječaja (za ponuditelja fizičku osobu obrtnika odnosno pravnu osobu)
7. izvadak iz Upisnika poljoprivrednika ili Upisnika OPG-a u izvorniku ili ovjerenoj preslici, ne stariji od 30 dana od dana objave ovog Javnog natječaja, iz kojega mora proizlaziti kako je ponuditelj upisan u naprijed navedene upisnike najmanje godinu dana prije dana raspisivanja ovog Javnog natječaja te koji mora sadržavati: osnovne podatke, karticu posjeda i sve parcele s Arkodom
8. dokaz o upisu u Upisnik trgovaca voćem i povrćem nadležnog ministarstva, u izvorniku ili ovjerenoj preslici, ne stariji od 30 dana od dana objave ovog Javnog natječaja
9. dokaz o postojanju proizvodne površine veće od 0,1 ha pod kulturom za koju se podnosi prijava, a koja kultura je navedena u naprijed navedenim tabličnim prikazima i to - javnobilježnički ovjerena izjava podnositelja s Arkod parcelama na kojima se nalazi nasad – (obrazac ove izjave čini Prilog 1. ovog Javnog natječaja)
10. naznaku jedne proizvodne površine i njezin Arkod od koje će se računati udaljenost korištenjem Google maps - opcije: vožnja (u smislu točke 8., podtočke d) ovog Javnog natječaja)
11. dokaz o uplati jamstva za ozbiljnost ponude za sudjelovanje na ovom Javnom natječaju, a kako je navedeno u naprijed navedenim tabličnim prikazima, koje se uplaćuje u korist Proračuna Grada Zagreba, IBAN: HR3423600001813300007, model: HR68, poziv na broj odobrenja: 9016 – OIB uplatitelja
12. ponuđeni iznos jednokratne naknade za lokaciju - mjesto (koji ne smije biti niži od iznosa jamstva za ozbiljnost ponude navedenog u naprijed navedenim tabličnim prikazima za pojedinu lokaciju - mjesto)
13. javnobilježnički ovjerenu izjavu ponuditelja da nema dugovanja prema Gradu Zagrebu po bilo kojoj osnovi (komunalna naknada, komunalni doprinos, zakupnina, naknada za korištenje prostora i slično), ne stariju od 30 dana od dana objave ovog Javnog natječaja (obrazac ove izjave čini Prilog 2. ovog Javnog natječaja)
14. potvrdu porezne uprave da ponuditelj nema nepodmirenih dospjelih poreznih obveza, ne stariju od 30 dana od dana objave ovog Javnog natječaja.
	1. može sadržavati:
15. ugovor s kontrolnim/certifikacijskim tijelom o provedbi certifikacije proizvoda u odabranoj shemi ekološke proizvodnje ili potvrdnicu za 2023. godinu - u svrhu dokazivanja kriterija iz točke 8., podtočke b) ovog Javnog natječaja - ekološki proizvođač
16. potvrdu o sukladnosti proizvoda sa specifikacijom (certifikat) za 2023. godinu izdanu od delegiranog tijela ili vlasnika jamstvenog žiga - u svrhu dokazivanja kriterija iz točke 8., podtočke e) ovog Javnog natječaja - certifikati proizvodnje kojim se potvrđuje kvaliteta i/ili porijeklo proizvoda: EU zaštićene oznake i/ili Jamstveni žigovi
17. dokaz o registraciji znaka (žiga) od strane Državnog zavoda za intelektualno vlasništvo za osobu koja je isti registrirala (zaštitila) i ugovor kojim ta osoba ovlašćuje podnositelja za korištenje znaka (žiga) / ugovor o korištenju žiga sklopljen s vlasnikom žiga i dokaz o članstvu u udruzi koja je registrirala (zaštitila) znak (žig) - u svrhu dokazivanja kriterija iz točke 8., podtočke f) ovog Javnog natječaja - ovlaštenje korištenja robne marke (brenda).
18. Pravo prednosti za dodjelu lokacije - mjesta na ovom Javnom natječaju ostvaruju pod jednakim uvjetima osobe kojima je priznat status hrvatskog branitelja iz Domovinskog rata sukladno propisima kojima se uređuju prava hrvatskih branitelja iz Domovinskog rata i članova njihovih obitelji, ako:

- u natječajnom postupku dokaže svoj status (uz ponudu priložiti potvrdu Ministarstva obrane o sudjelovanju u Domovinskom ratu)

- nije korisnik mirovine ostvarene prema posebnim propisima kojima su uređena prava hrvatskih branitelja iz Domovinskog rata i članova njihovih obitelji (uz ponudu priložiti potvrdu Hrvatskog zavoda za mirovinsko osiguranje, ne stariju od šest (6) mjeseci od dana objave ovog Javnog natječaja)

- nije u stalnome radnom odnosu (uz ponudu priložiti potvrdu Hrvatskog zavoda za mirovinsko osiguranje, ne stariju od šest (6) mjeseci od dana objave ovog Javnog natječaja)

- prihvati najviši ponuđeni iznos jednokratne naknade za lokaciju - mjesto u ovom Javnom natječaju za postavljanje pokretne naprave.

1. Ako se ponuditelj natječe za više lokacija - mjesta dužan je dostaviti:

- odvojenu ponudu za svaku lokaciju - mjesto u posebnoj omotnici

- u ponudi za jednu lokaciju - mjesto cjelokupnu dokumentaciju/podatke određene točkom 10. (podtočkama 10.1. i 10.2.) i točkom 11. ovog Javnog natječaja

- u ponudama za druge lokacije - mjesta dokaz o uplati jamstva određen u podtočki 10.1. podtočkom j) te ujedno naznačiti ponudu za lokaciju - mjesto u kojoj je predana ostala cjelokupna zatražena dokumentacija/podaci.

Ukoliko ponuditelj dostavlja više ponuda koje se odnose na različite kulture:

- dužan je, neovisno o naprijed navedenom u ovoj točki Javnog natječaja, dostaviti uz svaku ponudu i navedeno u podtočki 10.1. podtočkama h), i) te j) ovog Javnog natječaja: dokaz o postojanju proizvodne površine veće od 0,1 ha pod kulturom za koju se podnosi prijava - javnobilježnički ovjerena izjava podnositelja s Arkod parcelama na kojima se nalazi nasad, naznačiti 1 proizvodnu površinu i njezin Arkod od koje će se računati udaljenost korištenjem Google maps - opcije: vožnja, te dostaviti dokaz o uplati jamstva za ozbiljnost ponude

- može, neovisno o naprijed navedenom u ovoj točki 12. ovog Javnog natječaja, dostaviti uz svaku ponudu i navedeno u podtočki 10.2.: ugovor s kontrolnim/certifikacijskim tijelom o provedbi certifikacije proizvoda u odabranoj shemi ekološke proizvodnje ili potvrdnicu za 2023. godinu, potvrdu o sukladnosti proizvoda sa specifikacijom (certifikat) za 2023. godinu izdanu od delegiranog tijela ili vlasnika jamstvenog žiga te dokaz o registraciji znaka (žiga) od strane Državnog zavoda za intelektualno vlasništvo za osobu koja je isti registrirala (zaštitila) i ugovor kojim ta osoba ovlašćuje podnositelja za korištenje znaka (žiga) / ugovor o korištenju žiga sklopljen s vlasnikom žiga i dokaz o članstvu u udruzi koja je registrirala (zaštitila) znak (žig).

1. Postupak javnog natječaja za dodjelu lokacije - mjesta na površini javne namjene provodi Povjerenstvo za davanje površina javne namjene u zakup i na drugo korištenje (u daljnjem tekstu: Povjerenstvo).
2. Povjerenstvo iz točke 13. ovog Javnog natječaja ima ovlast, u točno određenom roku koji mora biti jednak u odnosu na sve ponuditelje, tražiti naknadnu nadopunu i/ili pojašnjenje zaprimljenih ponuda s manjim nedostacima koji nisu od utjecaja na sadržaj bitan u odnosu na ocjenjivanje ponude te naznaku da će se ponuda ponuditelja koji u zadanom roku izvrši traženu nadopunu odnosno pojašnjenje smatrati potpunom.
3. Povjerenstvo utvrđuje najpovoljniju ponudu i podnosi prijedlog gradonačelniku o izboru najpovoljnije ponude na ovom Javnom natječaju za svaku pojedinu lokaciju - mjesto.
4. Nepravodobne i nepotpune ponude Povjerenstvo će zaključkom odbaciti.

Ponude koje ne ispunjavaju uvjete ovog Javnog natječaja, Povjerenstvo će zaključkom odbiti.

Na naprijed navedene zaključke može se izjaviti prigovor gradonačelniku u roku od 8 dana od njihove dostave.

1. Gradonačelnik, na prijedlog Povjerenstva, donosi zaključak o izboru najpovoljnije ponude (u daljnjem tekstu: zaključak) koji se dostavlja svim ponuditeljima u roku od 30 dana od dana javnog otvaranja ponuda. Na temelju zaključka gradsko upravno tijelo nadležno za komunalne poslove i javne površine donosi rješenje na zahtjev najpovoljnijeg ponuditelja.

Na zaključak se može izjaviti prigovor gradonačelniku u roku od 8 dana od dana dostave istog, a o kojemu gradonačelnik odlučuje zaključkom koji je konačan.

1. Ponuditelju čija ponuda nije prihvaćena, uplaćeno jamstvo za ozbiljnost ponude vraća se najkasnije u roku od 60 dana od dana izbora najpovoljnije ponude.
2. Ponuditelju čija je ponuda utvrđena kao najpovoljnija, uplaćeno jamstvo za ozbiljnost ponude uračunava se u ponuđeni iznos jednokratne naknade za lokaciju - mjesto.
3. Ako ponuditelj čija je ponuda utvrđena kao najpovoljnija ne uplati ponuđeni iznos jednokratne naknade u roku od 10 dana od dana dostave zaključka, a svoje neizvršavanje uplate ne opravda, ili ako odustane od korištenja površine javne namjene, nema pravo na povrat jamstva za ozbiljnost ponude.
4. Ako ponuditelj čija je ponuda utvrđena kao najpovoljnija odustane od korištenja površine javne namjene, gradonačelnik može, na prijedlog Povjerenstva, izabrati sljedeću najpovoljniju ponudu.
5. Ponuditelji su dužni snositi troškove nabave i postavljanja pokretne naprave te sve ostale troškove u svezi korištenja površine javne namjene.
6. Svojim sudjelovanjem na javnom natječaju ponuditelji daju suglasnost da se adresa elektroničke pošte koju su naveli u ponudi koristi za cjelokupnu službenu komunikaciju sa ponuditeljem i dostavu svih obavijesti i pismena (zaključaka, rješenja i ostalo) u svezi s ovim Javnim natječajem.
7. Dostava se smatra obavljenom u trenutku kad je obavijest i pismeno zabilježeno na poslužitelju elektroničke pošte koju je ponuditelj naveo u ponudi. Ponuditelji se obvezuju obavijestiti odmah, a najkasnije u roku od 24 sata od dana promjene adrese elektroničke pošte ili drugom razlogu nemogućnosti korištenja elektroničke pošte navedene u ponudi te se u protivnom dostava smatra obavljenom. Ove odredbe na odgovarajući način se primjenjuju i na telefonski broj i osobu za kontakt s ponuditeljem.
8. Svojim sudjelovanjem na javnom natječaju ponuditelji pristaju da se njihovi osobni podaci koriste u svrhe ovog Javnog natječaja. S osobnim podacima postupat će se sukladno Općoj uredbi o zaštiti podataka (Uredba (EU) 2016/679) i Zakonu o provedbi Opće uredbe o zaštiti podataka (NN 42/18). S dokumentacijom zaprimljenom na ovom Javnom natječaju postupat će se sukladno pravilima o arhiviranju i čuvanju arhivske građe.
9. Dodatne informacije mogu se dobiti na broj telefona 01/610 0104, radnim danima od 9.00 do 15.00 sati.

**PRILOG 1.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime / naziv pravne osobe )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (adresa/sjedište)

**I Z J A V A**

kojom izjavljujem pod materijalnom i kaznenom odgovornošću da posjedujem/posjedujemo proizvodne površine veće od 0,1 ha pod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(**upisati vrstu sezonskog voća za koju se podnosi prijava**), a koje se nalaze na slijedećim Arkod parcelama: - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (**unijeti ID / ID-eve parcela**).

Izjava se daje za potrebe javnog natječaja za postavljanje pokretnih naprava za prodaju vlastitih sezonskih proizvoda jagoda, trešanja i bobičastog voća na području grada Zagreba, koji javni natječaj je raspisan od strane Grada Zagreba.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis i pečat ovlaštene osobe)

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOG 2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime / naziv pravne osobe )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (adresa/sjedište)

**I Z J A V A**

kojom izjavljujem pod materijalnom i kaznenom odgovornošću da nemam dugovanja prema Gradu Zagrebu po bilo kojoj osnovi (komunalna naknada, komunalni doprinos, zakupnina, naknada za korištenje prostora i slično).

Izjava se daje za potrebe javnog natječaja za postavljanje pokretnih naprava za prodaju vlastitih sezonskih proizvoda jagoda, trešanja i bobičastog voća na području grada Zagreba, koji javni natječaj je raspisan od strane Grada Zagreba.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis i pečat ovlaštene osobe)

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_